# Francesc Martí Queixalós

Francesc Martí Queixalós (Reus, Baix Camp, 1916 - Reus 15 de desembre de 2002) va ser un periodista, assagista i escriptor català.
És conegut com a membre fundador i directiu del Centre d'Amics de Reus, Era director de la revista Lo Nunci, portaveu dels Amics de Reus, col·laborava al setmanari La Voz de la Costa Dorada, i era corresponsal a Reus del Diario Español, amb el pseudònim de Gertrudis. Va col·laborar al Diari de Barcelona, i a Ràdio Tarragona. Va escriure comèdies i una biografia del doctor Alexandre Frías. Era conegut com un dels integrants del grup de "savis" de Reus o «mestres paperinaires», que estava format per ell, Josep Maria Gort Sardà, Ramon Botet Pallarès, Francesc Sabater Lasheras, Francesc Salvat "Jurigú", i altres, que es dedicaren des del 1950 al 1970 a agitar socialment i culturalment els reusencs amb propostes surrealistes.
Des de principis dels anys 1940 integrà el cercle de poetes a l'entorn d'Antoni Correig, que emparats per Acció Catòlica, clandestinament, promouen la creació literària en català. A la segona edició dels "Jocs florals d'estar per casa", celebrats clandestinament el 1946 a Reus al teatre de l'Institut Pere Mata va rebre el segon premi. Va ser membre de la "Peña del Laurel", que aplegava un grup d'intel·lectuals i artistes que es reunia al cafè del Teatre Bartrina, llavors desvinculat del Centre de Lectura, tancat governativament. També participà en la primera i segona "Diada de poesia reusenca" el 1956 i 1957 i participà a l'Antologia de la poesia reusenca el 1958, una publicació anual que dirigia el doctor Vallespinosa i que recollia textos de poetes reusencs i de la comarca. El 1978 va ser un dels promotors per a la recuperació del Carnaval de Reus.
En reconeixement de la seva acció cultural, el Centre d'Amics de Reus va instaurar el 2002 el «Premi de Poesia Catalana Francesc Martí Queixalós»

## Obra

* Alexandre Frias i Roig, (1878-1962) (un senyor Metge de Reus), 1978

## Referències

* 1 2 F.G., «Fallece en Reus el escritor Francesc Martí» (castellà) Arxivat 2014-02-02 a Wayback Machine., El Periódico,’' 16 de desembre de 2002
* 1 2 Olesti Trilles, Josep. Diccionari biogràfic de reusencs. Reus: l'Ajuntament, 1992, p. 427-428.
* ↑ Antoni Panadès, «Els Savis de Reus», Tot Tarragona, 27 de juny de 2008
* ↑ Gort Juanpere, Ezequiel. Del Campanaret a Mart: notes biogràfiques de Josep Maria Gort Sardà (Reus 1912-1972). Reus: Carrutxa, 2011, p. 43-45. ISBN 9788487580529.
* ↑ Agnès Toda i Bonet, «La poesia com a represa cultural en la postguerra», a Joan R. Veny-Mesquida (redacció) Actes del Quinzè Col·loqui Internacional de Llengua i Literatura Catalanes.’' Lleida, Universitat de Lleida, 2009, pàgina 186, ISBN 9788498832792
* ↑ Xavier Ferré i Trill, Antoni Correig, entre l'humanisme cristià i la literatura,’’ Volum 440 de Biblioteca Serra d’Or, Barcelona, Editorial de l'Abadia de Montserrat, 2011, ISBN 9788498834192
* ↑ Marta Figuerola i Castellví, «15è aniversari (1996)», Colla del Fil i l'Agulla, 2002
* ↑ «El Centre d'Amics de Reus convoca el II Premi de Poesia Francesc Martí Queixalós». Vilaweb, 15-08-2004 [Consulta: 28 gener 2014].
* ↑ Francesc Martí Queixalós i Josep Lluís Llor Vilà, Reus : Ajuntament, 1978, 30 pàgines